Ανδρέας Καλίνσκης

Ο Ανδρέας Καλίνσκης ή Άντζεϊ Καλλίνσκι, όπως ήταν το ονοματεπώνυμό του στην πολωνική γλώσσα, (Πολ.: Andrzej Kallinski) (1806 - 1893) ήταν Πολωνολιθουανός την καταγωγή φιλέλληνας, αγωνιστής της Ελληνικής επανάστασης του 1821 και στρατιωτικός.Μιλτιάδη Βαρβούνη, Ιστορικά Θέματα, τεύχος 23, Νοέμβριος 2003, άρθρο: Πολωνοί εθελοντές στην Ελληνική Επανάσταση.

Βιογραφία
Γεννήθηκε, το 1806, στο Βίλνιους της τότε Πολωνίας αλλά ήταν Λιθουανικής καταγωγής. Με την έκρηξη της Ελληνικής επανάστασης ήρθε εθελοντικά στην Ελλάδα και πήρε μέρος σε πολλές μάχες των Ελλήνων εναντίον των Τούρκων. Αγάπησε τη χώρα, όπου έχαιρε γενικής εκτίμησης. Μετά την απελευθέρωση εγκαταστάθηκε μόνιμα στην Ελλάδα, όπου και πέθανε το 1893. Για μακρό διάστημα υπήρξε ο εξ απορρήτων του βασιλιά Γεωργίου Α΄, αναλαμβάνοντας λεπτές αποστολές στην Ελλάδα και το εξωτερικό.Βλ. Κώστα Μ. Σταματόπουλου, Οι επιστολές του Πάνου Θ. Κολοκοτρώνη προς τον Ανδρέα Καλίνσκη, Πρέβεζα, 2020, σελ. 27.

Ήταν παντρεμένος με την Ελένη Σέκερη, κόρη του Π. Σέκερη. Ο ίδιος εξελλήνισε το ονοματεπώνυμό του σε Ανδρέας Καλίνσκης. Ο γνωστότερος απόγονός του ήταν ο Ανδρέας Καλλίνσκης-Ροΐδης, υποστράτηγος.

 Βιβλιογραφικές Παραπομπές 

 Πηγές 
 Μιλτιάδη Βαρβούνη, Ιστορικά Θέματα, τεύχος 23 Νοεμβρίου 2003, άρθρο Πολωνοί εθελοντές στην Ελληνική Επανάσταση.
 Κώστα Μ. Σταματόπουλου, Οι επιστολές του Πάνου Θ. Κολοκοτρώνη προς τον Ανδρέα Καλίνσκη, Πρέβεζα, 2020,

Κατηγορία:Πολωνοί αγωνιστές του 1821
Κατηγορία:Πολωνοί στρατιωτικοί
Κατηγορία:Έλληνες στρατιωτικοί
Κατηγορία:Λιθουανοί αγωνιστές του 1821